આજના યુગમાં આખો પરિવાર એક સાથે બેસીને માણી શકે તેવું હાસ્ય રજુ કરવાનું હોય છે. હાસ્ય સ્તર કદી પણ નીચુ ઉતરવું જોઇએ નહી. લોક સાહિત્યકાર અને હાસ્ય કલાકારોએ મર્યાદાનો સ્તર ઉંચુ રાખવું જ જોઇએ. ખડખડાટ હાસ્ય ધ્યાનનું પ્રવેશદ્વાર છે. પોતાની લાયકાત ન હોવા છતાં ઉપદેશો આપવામાં આવતા હોય છે, પરંતુ લાયકાત વગર ઉપદેશો આપવા જોઇએ નહીં. આ શબ્દો શુક્રવારે રાત્રે પારડીની મુલાકાત દરમિયાન જાણીતા હાસ્ય કલાકાર શાહબુદ્દીન રાઠોડે કહ્યા હતાં. તેમણે હાસ્ય અંગેના પોતાના અનુભવો રજુ કર્યા હતાં.